A homosexualidat en Espanya, y en cheneral o colectivo LGBT, no ha habito un tractamiento uniforme e se ye adaptato en cada epocas ta las ideas e condicions reinants. Dende a sexualidat romana, que bi teneba mas importancia l'acto sexual e as relacions de poder, dica la concepción muderna de l'homosexual como una traza de sexualidat e mesmo como una traza d'estar propia, bi'n ha habito a-saber-los de cambeos y evolucions. A principal ye estata la influencia d'a ideolochía cristiana que caracterizó a sexualidat como un acto enfilato enta la procreación, por o que qualsiquier actividat sexual que no heba como obchectivo facilitar-la se chuzgaba pecaminosa e contraria a la lei de Dios. Ista evolución plegó a o punto de que s'identificaba la dita sodomía con a traidoría a lo Estato e se castigaba con a muerte en a foguera.